b"\n_START_ARTICLE_\nHad\xc5\xbea\n_START_SECTION_\nPovijest grada\n_START_PARAGRAPH_\nHad\xc5\xbea je grad tvr\xc4\x91ava, sam po sebi svojim smje\xc5\xa1tajem me\xc4\x91u visokim planinama, tako da je jedno od najutvr\xc4\x91enijim planinskih upori\xc5\xa1ta u cijelom Jemenu. S juga je okru\xc5\xbeen planinama al-\xc5\xa0araki Masvar i Bait Azaka, a s istoka je planinom Kohlan. Zbog takvog ga je polo\xc5\xbeaja imam Ahmed, izabrao kao svoje upori\xc5\xa1te i skrovi\xc5\xa1te, nakon atentata na svoga oca imama Jahju 1948. godine. Iz Had\xc5\xbee je vodio svoje plemenske borce s kojima je htio povratiti vlast svoga oca. On je tu izgradio pala\xc4\x8du Sa'dan, kao sjedi\xc5\xa1te svoje planinske odmetni\xc4\x8dke vlasti. U dvori\xc5\xa1tu te pala\xc4\x8de, vojska imama Ahmeda pogubila je mnoge jemenske vo\xc4\x91e, nakon revolucije iz 1948. godine. Oni koji su izbjegli likvidaciju, bili su zatvoreni u stra\xc5\xa1nim zatvorima u Nafi 'Washha i utvrdi al-Kahira.\n_START_SECTION_\nTvr\xc4\x91ava al-Kahira\n_START_PARAGRAPH_\nTvr\xc4\x91ava je izgra\xc4\x91ena tijekom prve otomanske vladavine (16. stolje\xc4\x87e) nad Jemenom._NEWLINE_Osmanski utjecaji su jasno vidljivi u arhitekturi, kako utvrde, tako i starijih ku\xc4\x87a u gradu. Utvrda je izgra\xc4\x91ena na visokom brdu koje dominira nad gradom, ima samo jedan prilaz i ulaz. Utvrda je imala puno cisterni za vodu._NEWLINE_Za vrijeme vladavine imama Ahmeda (1948. \xe2\x88\x92 1962.) utvrda je pretvorena u zloglasni zatvor. Tvr\xc4\x91ava al-Kahira danas je turisti\xc4\x8dka atrakcija grada."